CELEX: 32020R1701
Language: ro
Date: 2020-11-10 00:00:00
Title: Regulamentul de punere în aplicare (UE) 2020/1701 al Comisiei din 10 noiembrie 2020 privind clasificarea anumitor mărfuri în Nomenclatura combinată

16.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 382/1
               
            
         REGULAMENTUL DE PUNERE ÎN APLICARE (UE) 2020/1701 AL COMISIEI
         din 10 noiembrie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a aceluiași tabel.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a aceluiași tabel.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 noiembrie 2020.
            
               
                  Pentru Comisie,
               
               
                  Pentru Președinte,
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Produs prezentat într-un set condiționat pentru vânzarea cu amănuntul, ambalat într-o pungă neagră de bumbac, alcătuit din două articole:
                        
                                    —
                                 
                                 
                                    un tub din oțel inoxidabil cu secțiunea circulară, cu o lungime de aproximativ 21,5 cm și un diametru de aproximativ 0,5 cm, prevăzut cu crestături care împiedică alunecarea din mână. Articolul este conceput pentru a fi folosit ca pai de băut reutilizabil;
                                 
                              
                                    —
                                 
                                 
                                    o perie din oțel inoxidabil răsucită, cu o lungime de aproximativ 20,2 cm, cu peri din nailon având un diametru de 0,5 cm. Peria este concepută pentru a fi introdusă prin pai și a-l curăța după utilizare.
                                 
                              A se vedea imaginea  (*1).
                     
                     
                        7323 93 00 
                     
                     
                        Clasificarea se stabilește pe baza regulilor generale 1, 3 litera (b) și 6 de interpretare a Nomenclaturii combinate, precum și pe baza textului codurilor NC 7323  și 7323 93 00 .
                        Componenta care conferă setului caracterul esențial este tubul, care poate fi folosit ca pai de băut reutilizabil, chiar dacă nu este însoțit de perie. În schimb, peria are doar un caracter accesoriu.
                        Caracteristicile obiective ale produsului (dimensiuni specifice, formă, grad de prelucrare, material de uz alimentar, prezența cutelor pe circumferință) fac ca acesta să poată fi identificat ca produs finit (pai de băut) de la poziția 7323 .
                        Clasificarea la poziția 7304  sau 7306  ca tuburi, țevi și profile tubulare este, prin urmare, exclusă, deoarece produsul este un articol finit specific, încadrat la o altă poziție.
                        În consecință, produsul trebuie clasificat la codul NC 7323 93 00  ca alte articole de menaj din oțel inoxidabil.
                     
                  
               
            
               (*1)  Imaginea are un caracter pur informativ.